钦定古今图书集成/理学汇编/文学典/第070卷 > 高怿
## 钦定古今图书集成/理学汇编/文学典/第070卷 > 高怿

按《陕西通志》：怿，字文悦，西安人。幼孤，养于外家，十三
能属文，通经史百家之书。筑室豹林谷，从种放学。放
奇之，不敢处以弟子。与张荛、许勃号“南山三友。”寇准
闻其名荐之，辞不起。文彦博表其经术该通，有高世
之行，可以励风俗，诏赐第一区。嘉祐中，除光禄寺丞，
复固辞。梦道士持素书聘为白鹿洞主，卒。